Parks and Recreation
Parks and Recreation je američki sitkom koji su kreirali Greg Danijels i Majkl Šur za televizijsku mrežu En-Bi-Si. U periodu između 9. aprila 2009. i 24. februara 2015. emitovano je 125 epizoda raspoređenih u sedam sezona. Pri snimanju se koristio isti stil kao i u Danijelsovom prethodnom sitkomu Ofis gde je implicirano da ekipa filmskog dokumentarca sve vreme prati likove.

Radnja prati grupu službenika koji su zaposleni u departmanu za parkove i rekreaciju u izmišljenom gradu Poniju u Indijani. Glavnu ulogu tumači Ejmi Poler, a ostatak glumačke ekipe čine Rašida Džouns, Aziz Ansari, Nik Oferman, Obri Plaza, Kris Prat, Adam Skot, Rob Lou, Džim O'Her i Reta.

Podeljena mišljenja kritičara i publike nakon emitovanja prve sezone dovela su do značajnih izmena u formatu i tonu narednih sezona, koje su zatim naišle na mnogo pozitivnije komentare. Serija je bila nominovana za 11 Emija (ukljujučujući i nagradu za najbolju komediju 2011. godine) i 4 Zlatna globusa. Polerova je za ulogu Lesli Noup osvojila Zlatni globus za najbolju glavnu žensku ulogu u humorističkoj seriji, a bila je nominovana i za 5 Emija i Nagradu Udruženja glumaca u istoj kategoriji.
Godine 2012. serija Parks and Recreation našla se na listi 10 najboljih televizijskih programa po izboru Američkog filmskog instituta i na vrhu Tajmove liste najboljih televizijskih serija.

Uloge

Izvori

Vanjske veze 
  on NBC
 
 
 Fictional city website 
 Parks and Recreation Wiki

Američke TV-serije
Sitkomi
Authority control 2